google/wiki40b huggingface dataset:
Gymnastikk under Panamerikanske leker 1951

Gymnastikk under Panamerikanske leker 1951. Gymnastikk var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det ble kun konkurrert i turn med sju individuelle øvelser og en lagkonkurranse for menn. Cuba ble beste nasjon foran Argentina begge med tre gullmedaljer hver.
Masao Ono

Japans herrelandslag

Masao Ono spilte 3 landskamper for Japans herrelandslag.
Singsakerlinjen

Singsakerlinjen, eller linje 3, var en trikkelinje mellom jernbanestasjonen og Rosenborg i Trondheim.
Den ble bygget i 1927 og nedlagt i 1968. Som alle trikkelinjer i Trondheim var den bygd med meterspor. 
Opprinnelig gikk linjen til Ankers gate, 1935 ble den forlenget til Asbjørnsens gate og 1955 ble det bygget en sløyfe til Rosenborg og tilbake til Ankers gate.

Baneeffekten

Da banen ble betjent av trikker i 1968 var antallet passasjerer 2,1 millioner. I 1969 da den samme traseen ble betjent av buss, falt passasjertallet til 1,6 millioner. En reduksjon på 24 prosent. Den samme traseen har siden da vært betjent av bussrute nr 3, senere nr 63. Busslinje nr 3 kjørte fra trikkenedleggelsen en endret trasé en tid, før man endret traseen tilbake tilsvarende trikkens trasé.
Air Canada Flight 624

Flyet

Flyet som forulykket var en Airbus A320-211 med registreringsnummer C-FTJP og serienummer 233. Det var utstyrt med to motorer av typen CFM56-5A1, og foretok sin første prøveflyvning 10. juli 1991. Flyet var eid av GECAS og leaset ut til Air Canada.
Roing under de britiske imperielekene 1938

Roing under de britiske imperielekene 1938. Roing var en av flere sporter under de tredje britiske imperieleker som ble arrangert i Sydney i New South Wales i Australia 5. til 12. februar 1938. Det var fire øvelser i roing, kun for menn.  Australia ble beste nasjon med tre gullmedaljer foran England med en.
Östermalm (bydelsområde)

Östermalm er et bydelsområde i Stockholms innerstad med ca. 61 000 innbyggere. Det omfatter bydelene Östermalm, Hjorthagen, Ladugårdsgärdet, Djurgården og Norra Djurgården.
Speidernes beredskap

Speidernes beredskap (SBG, tidligere kalt Rovernes Beredskapsgruppe) er et nettverk av grupper i Norges speiderforbund, som i tillegg til vanlig speiderarbeid, har spesiell erfaring med å drive redningstjeneste og annen samfunnsnyttig tjeneste. Medlemmene trenes til å drive godt beredskapsarbeid gjennom friluftsliv, arrangementer og realistiske øvelser. De er godt rustet til å delta i leteaksjoner hvor speidere og andre er involvert. Alle medlemmene i Speidernes beredskapsgrupper er medlemmer av Norges speiderforbund. Speidernes Beredskap inngår også sammen med andre hjelpekorps i FORF.
Speidernes Beredskap er organisert med et ansvarsområde som dekker ett politidistrikt.
Vekttall

Vekttall var innen høyere utdanning i Norge før 2003 et mål på hvor omfattende et fag eller et studium var. Et semesters (et halvt års) fulltidsstudier utgjorde 10 vekttall mens et helt års studier utgjorde 20 vekttall. Vekttall ble i 2003 erstattet av studiepoeng. 1 vekttall tilsvarer 3 studiepoeng; dvs. at 20 vekttall tilsvarer 60 studiepoeng.
Klodøgnfluer

Utseende

Slanke, gulaktige, middelsstore døgnfluer, kroppen ganske jevnbred. Forvingene er lange og smale, ganske skjøre, glassklare med et fint årenett. De har to tverrårer mellom de to bakerste lange årene. Bakvingene er nokså små og ovale. Beina er spinkle. Bakkroppen har to lange, tynne haletråder. Slekten Siphloplecton er mørkfargete, og vingene har mørke flekker. Nymfene er forholdsvis kraftig bygde, noe sammentrykte fra sidene. Forbeina er mye kortere enn de to bakre beinparene. Alle beinpar har tydelige klør på føttene, disse er tynne og krumme på det første beinparet, lange og rette på de to bakerste. Trakégjellene er bladformede og ovale, langs kanten med en frynse av hår. På bakkroppsspissen har de tre haletråder.

Levevis

Disse døgnfluene lever helst i bekker og elver med sandbunn og frodig vegetasjon. Nymfene (najadene) lever mesteparten av tiden halvveis nedgravd i sanden, med hodet, ryggen og gjellene frie, men de svømmer også godt, med frambeina strakt framover og det to andre beinparene dinglende bak. Klørne på føttene hjelper dem til å grave i sanden. Man finner ofte nymfene i nedstrøms-enden av sandbanker. De voksne er raske flygere.
NM i bryting 2016

NM i bryting 2016 ble arrangert i Kristiansund 21. mai. Arrangør var IL Braatt. 
Kongepokalen for menn ble vunnet av Felix Baldauf. Kongepokal for kvinner ble ikke utdelt.
Ivan Frano Jukić

Bakgrunn

Ivan Jukić var sønn av Jozo og Klara Jukić. I 1830 ble han sendt yil gransiskanernes kloster i Fojnica. I 1835 kom han til Zagreb der han studerte filosofi og ble kjent med de ledende personligheter i den illyriske bevegelse. I 1837 begynte han teologistudiene i Veszprém.

Virksomhet

Fra  Veszprem skrev han sine første sanger, og sendte dem til Ljudevit Gaj, som han kjente fra Zagreb.
Sammen med Marijan Šunjić, Martin Nedić, Jako Baltić, Blaž Josić og Fra Grgo Martić, var Jukićs kulturelle og politiske orientering basert på den parapolitiske Bosna Srebrena som en fransiskaner-provins og som den eneste offisielle anerkjente etnisiteten under innflytelse av den romersk-katolske kirke i Osman-Balkan.
Han ble grunnlegger og redaktør av det første litterære magasinet i Bosnia og Hercegovina – Bosanski Prijatelj (Bosnisk venn), var Jukić en advokat for den religions-uavhengige kulturelle identiteten som tok i bruk ideen om en universal sivil utdanning som ikke var bundet til noen form for religion. For ham, som Ivan Lovrenović beskrev ham i sitt verk Bosanski Hrvati, etniske og landlige grenser var ikke eksisterende.
Noe av det som Jukić er mest kjent for er sitt memorandum til den osmanske regjeringen, Želje i molbe kristjanah u Bosni i Hercegovini, koje ponizno prikazuju njegovom veličanstvu sretnovladajućem sultanu Abdul-Medžidu hvor han blant annet krever at katolske og ortodokse ikke lenger skal kalles raja, men bli likestilt med de muslimske som borgere av det Osmanske imperiet. Dette memorandumet er grunnlaget for den bosniske grunnloven.
Men Jukić sin egen nasjonalitet var alltid bosnisk. Han skrev ofte under pseudonymet Slavoljub Bošnjak (Slavisk Bosnier). Med dette inkluderte han alle grupper som bodde i området. Den eneste kulturelle identiteten han påtok seg var illyrisk. Men han så alltid Bosnia sin framtid som en enhet og som en uavhengig stat.
Éder Citadin Martins

Landslaget

31. mars 2015 fikk han sin første landskamp for Italia mot England
Han ble tatt ut i Italias EM-tropp til EM i Frankrike 2016.
Hadsund Huse

Hadsund Huse er en bydel i Hadsund, i Jylland i Danmark. Stedet har en befolkning på 800 innbyggere.
Buskerud fylkes kulturpris

Buskerud fylkes kulturpris deles ut av Buskerud fylkeskommune, og ble første gang utdelt i 1977.
Maurice de Vlaminck

Liv og virke

Maurice de Vlaminck ble født i Paris i en familie med musikere. Hans far lærte ham å spille fiolin. Han brøt av fiolinspillingen for å bli profesjonell syklist. En tyfusfeber avsluttet sykkelkarrieren. Han begynte å male i slutten av tenårene. I 1893 studerte med maleren Henri Rigalon på Île de Chatou. I 1894 giftet han seg med Suzanne Berly. Vendepunktet i livet hans var et tilfeldig møte på toget til Paris da han var på vei inn i militærtjenesten. 23 år gammel møtte han André Derain og de fikk et livslangt vennskap. Da de Vlaminck var ferdig med militærtjenesten i 1900, leide de to et atelier sammen, Maison Levanneur som i dag huser Cneai, for et år før også Derain måtte dra i militærtjenesten. I 1902 og 1903 skrev han flere milde pornografiske romaner som ble illustrert av Derain. Han malte i løpet av dagen og tjente penger ved å gi undervisning i fiolinspill og spille sammen orkestre om kvelden. Han var blant les fauves på Salon d'automne i 1905.
I 1911 reiste de Vlaminck til London og malte blant annet Themsen. I 1913 var han i Marseille og Martigues og malte sammen med Derain. I den første verdenskrigen var han stasjonert i Paris og begynte da å skrive poesi. Til sist bosatte han seg i Rueil-la-Gadelière, en liten landsby sørvest for Paris. Han giftet seg med sin andre hustru, Berthe Combes, som han fikk to døtre med. Fra 1925 reiste han gjennom hele Frankrike, men fortsatte å male hovedsakelig elven Seinen i nærheten av Paris. Han fikk mange år som maler og beholdt hele tiden sin egen stil, med ganske fet maling og store, sikre strøk. Fargene var noe mer dempet enn hos forbildene. Sammen med André Derain var han en av de første malerne som samlet på afrikanske masker (cirka 1905), og hans fauvistiske malerier har en starkare, mer primitiv intensitet enn de samtidige, parisiske malerne, eksempelvis Røde trær (1906). Vlaminck mente at «instinktet utgjør grunnen for all kunst. Jeg forsøker å male med hjertet og lemmene.» I 1907 tok han sterke inntrykk av Cézanne, og hans senere verker, tross en voldsomt utføring, går ofte i mørkere toner.
Irritert over at fauvismen var blitt forskjøvet av kubismen som den fremste kunstretningen, la de Vlaminck skylden på en spanjol i Paris ved navn Picasso. Under den andre verdenskrig besøkte de Vlaminck Nazi-Tyskland og da han kom tilbake utga han en tirade mot både Picasso og kubismen i tidsskriftet Comoedia i juni 1942. Som en praktisk historieforteller skrev de Vlaminck mange selvbiografier som var lite etterrettelige, enten mangel på selvtillitt eller det motsatte. Han døde i Rueil-la-Gadelière den 11. oktober 1958.
Tvååker

Tvååker er et tettsted i Varberg kommune i Hallands län i Halland i Sverige. Det ligger cirka 15 kilometer sørøst for Varberg I 2010 hadde tettstedet 2 534 innbyggere.
Salomos oder

Salomos oder er en kort kristen tekst på 42 sanger eller oder som muligens kan dateres til 300-tallet. Teksten har et gnostisk preg.
De eldste delene av verket ble først kjent i nyere tid gjennom Pistis Sophia-manuskriptet, som ble funnet i 1773. En bortmot komplett versjon ble funnet av den britiske samleren og forskeren J. Rendel Harris (1852–1941) i 1909, i en større mengde manuskripter som han hadde brakt med seg til England. Harris publiserte sin versjon i 1911. I 1912 fant Francis Crawford Burkitt (1864–1935) et annen manuskript i British Museum.
På grunn av tekstens gjentatte henvisninger til «visdommen» blir den vanligvis oppfattet som preget av gnostiske strømninger, eller til og med skrevet av gnostiske kristne. Om dette er tilfelle, er det mest sannsynlig et produkt av valentinsk teologi.
Ferjesambandet Flesnes–Refsnes

Flesnes–Refsnes er et ferjesamband som krysser Gullesfjorden som del av fylkesvei 83 i Troms, mellom Flesnes og Refsnes ferjekai i Kvæfjord kommune på Hinnøya. Sambandet drives av Torghatten Nord.
Ferjestrekningen har en lengde på 5,5 km og en overfartstid på 30 minutter, og blir betjent av MF «Hålogaland» 16 ganger daglig om hverdagen. 2014 var årsdøgntrafikken 331 kjøretøyer.
Frontlaster

Historie

Frontlasteren utvikling har gått fra tidlige modeller som kun hadde fastmonterte skuffer beregnet på jord og grus der skuffen hadde et utløsersystem via wire, til dagens modeller som er fullkontrollert via hydrauliske sylindre.

Farer ved bruk

Frontlastere kan være potensielt farlige ved bruk. Tidligere traktormodeller hadde ofte en svak frontaksel og ved overbelastning kunne denne knekke. Dette er som regel ikke et problem på dagens modeller. Ved tunge løft kan i midlertid bakenden løftes av bakken, noe som i verste fall kan føre til traktorvelt. Dette kan motvirkes med bakmonterte vekter.
Andre farer kan oppstå ved at man hever last for høyt. Dette kan føre til traktorvelt særlig i ulendt terreng eller ved brå manøvre i trafikken. Dessuten forsterkes bevegelser og dette kan gjøre at lasten i seg selv forskyver seg.
Norsk murerforbund

Norsk murerforbund som var fagforbund for murarbeidere ble opprettet 1. mai 1900. Forbundet gikk inn i Norsk bygningsindustriarbeiderforbund i 1976.

Kilder

Arbeiderhistorie 1999. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
Utøyeliten Ballklubb

Utøyeliten Ballklubb (2002 – 3. juli 2007) var en volleyballklubb med tilhold på Inderøy i Trøndelag og med lag i 3. divisjon volleyball for menn.
Løten prestegård

Løten prestegård ligger nord for Løten kirke. Både kirke og prestegård har vært på stedet siden middelalderen. Den tidligere prestegården brant ned til grunnen i 1705, og dagens anlegg er fra etter dette. I 1732 bestod prestegårdanlegget av våningshus, borgstue, drengestue, bryggerhus, melkekammer samt et bolighus til, og det var formodentlig en låve på stedet.
Det er imidlertid gjort om adskillig på gårdsanlegget etter dette. En gang i perioden 1796–1814 ble det oppført nytt våningshus. Våningshuset fra 1705 ble gjort om til drengestue, og fra 1879 var den forpakterbolig. Den er siden tatt ned og flyttet til Hedmarksmuseet. Etter at ny prest kom til stedet i 1919, ble flere bygninger (deriblant låven, stallåven, fjøset og  grisehuset) revet, og det ble oppført ny forpakterbolig. Hovedbygningen er i dag fredet.
Gårdsdriften er bortforpaktet og ikke en del av prestens virksomhet.
Saint-Laurent-du-Var

Historie

Byen ble grunnlagt i det 11. århundre da et hospits ble anlagt under beskyttelse av Laurentius av Roma. Hovedaktiviteten var å hjelpe reisende å krysse elva Var.

Geografi

Saint-Laurent-du-Var er den nest største forstaden til Nice, etter Cagnes-sur-Mer. Den ligger vest for Nice, på motsatt side av elva Var.
Barograf

En Barogaf er et barometer for å registrere lufttrykk som en funksjon av tiden. Tradisjonelt er det et aneoridbarometer som styrer en skrivestift som tegner en kurve for lufttrykket på et barogram, et rutepapir som er festet til en langsomt roterende trommel. I dag benytter en helst elektroniske trykkfølere og dataoppsamling som  viser registreringene på en dataskjerm med både sanntidsmålingar, barogram og mer.
Barografen ble oppfunnet av franskmannen Lucien Vidie (1805–1866) i 1843.
Łukasz Teodorczyk

Klubbkarriere

Teodorczyk startet sin fotballkarriere med ungdomsfotball hos Wkra Żuromin i 2008, før han meldte overgang til Polonia Warszawa i januar 2010. Her fikk han sin seriedebut i Ekstraklasa mot Jagiellonia Białystok (0–1) den 29. oktober samme år. Hans første mål for Polonia Warszawa kom hjemme mot GKS Bełchatów den 27. august 2011.
I midten av januar 2013 skrev han under på en treårskontrakt med Lech Poznań etter at kontrakten hans med Polonia Warszawa hadde gått ut.

Internasjonal karriere

Teodorczyk fikk sin offisielle landslagsdebut for Polen i en vennskapskamp borte mot Romania den 2. februar 2013 (1–4), hvor han scoret to av målene. Han ble deretter tatt ut ved flere anledninger til de polske kamptroppene under kvalifiseringen til VM i fotball 2014. Han scorte ett av målene da Polen vant 5–0 over San Marino i denne kvalifiseringen.
Han ble tatt ut i Polens tropp til VM i fotball 2018 i Russland.
Audun Dybdahl

Utmerkelser

Dybdahl er medlem av Det Kongelige Norske Videnskabers Selskab. I 2011 fikk han Universitetsforlagets pris «Årets tidsskriftartikkel» for en artikkel om klima og demografiske kriser i Norge.
Misjon

Norsk misjon

Norsk misjon, i form av frivillige misjonssorganisasjoner eller menigheter, har sendt ut misjonærer i mange år. De første misjonsforeningene ble etablert i 1820-årene. Det Norske Misjonsselskap ble stiftet i 1842, og den første misjonsforeningen for kvinner ble stiftet i 1844 av Gustava Kielland. Tradisjonelt har misjonen engasjert seg i land i Afrika, Asia og Sør-Amerika. Men også i Europa og Midtøsten etableres ny misjonsvirksomhet. I 2004 brukte norsk misjon omtrent 3 % av midlene i Midtøsten og Nord-Afrika.
Misjonærene er lønnet og sendes ut av de frivillige misjonsorganisasjonene og kristne menigheter. Noen misjonærer reiser uten å ha en organisasjon eller menighet som støtte. Den første norske misjonsorganisasjonen ble etablert i 1842 i Stavanger. Den eksisterer fremdeles og heter Det Norske Misjonsselskap. Det norske lutherske Kinamissionsforbund ble etablert i 1891 og skiftet navn etter krigen til Norsk Luthersk Misjonssamband. Den norske kirkes misjonsorganisasjoner har omkring 500 misjonærer i arbeid utenlands. Norske pinsemenigheter har omkring 300 misjonærer, hvorav omtrent halvparten er ute på misjonsfeltet.
Den siste Fleksnes

Handling

Fleksnes forsøker å finne seg en make og går blant annet på Homansbyens sjarmskole.
Playa de Las Canteras

Playa de Las Canteras, eller bare Las Canteras, er en over fire kilometer lang sandstrand beliggende ved Las Palmas de Gran Canaria. Stranden er et godt besøkt utfartssted for både fastboende kanariere og for turister.
Store deler av det sentrale Las Palmas ligger like ved, med et godt utbygd og variert tilbud av restauranter, kjøpesentre, hoteller og annet som hører til en by av Las Palmas' størrelse (~380 000 innbyggere).
Ellers sammenlignes den av mange med den mer kjente Copacabana i den brasilianske byen Rio de Janeiro.
Spissvinget rotvikler

Utseende

En liten til middelsstor (vingespenn 10-15 millimeter), brunlig vikler. Den kan kjennes fra andre arter i slekten rotviklere (Dichrorampha) på at forvingen er noe livligere farget (varmt brun, ofte med markerte tegninger) og at vingespissen er mer markert og spiss.
Dessuten er bakvingen brunhvit hos spissvinget rotvikler, mens den er ganske mørk hos mange av de andre artene.

Levevis

Larvene lever på røttene av prestekrage (Leucanthemum vulgare) og reinfann (Tanacetum vulgare).
Det er to årlige generasjoner (i alle fall i Storbritannia) som flyr henholdsvis i april-mai og i august-september.

Utbredelse

Arten er utbredt over det meste av Europa, unntatt lengst i nord.
I Norge er den utbredt nord til Hordaland, den er dessuten funnet i det sørlige Nordland.
Frank Lobos

Karriere

Frank Lobos startet sin profesjonelle karriere i Colo-Colo i 1992. Han har også spilt for Unión La Calera, Deportes Concepción, Racing de Ferrol, Mito HollyHock, Deportes Concepción og Vasco da Gama.
Han ble tatt ut i Chilens tropp til VM i fotball U-20 1995.
Edu Marangon

Landslaget

Edu Marangon spilte 9 landskamper for Brasils herrelandslag. Han ble tatt ut i Brasils tropp til Copa América 1987.
Voula Patoulidou

Friidrettskarriere

Patoulidous største suksess kom under OL 1992 i Barcelona, der hun vant olympisk gull på 100 meter hekk. Før mesterskapet hadde Patoulidou en personlig rekord på 12,96. I semifinalen forbedret hun til tiden til 12,88, og deretter vant hun finalen på tiden 12,64. Storfavoritten Gail Devers falt på den siste hekken og endte nede på femteplass.
Bortsett fra OL-seieren har hun ingen større meritter fra verdensmesterskap eller olympiske leker.

Politikerkarriere

Høsten 2006 Patoulidou kandidat i regionvalget i Tessaloniki for PASOK, men tapte valget.
Assemblies of God

Assemblies of God er et stort, protestantisk trossamfunn innen pinsebevegelsen. Kirkesamfunnet ble dannet i USA i 1914. Med over 1337 menigheter og nærmere 4 millioner tilhengere, er dette det største trossamfunn innen pinsebevegelsen i USA.
På verdensbasis har trossamfunnet 60 millioner tilhengere. I Brasil kalles de Assembleias de Deus og har omtrent 8,5 millioner disipler.
Dongtai

Dongtai (kinesisk: 东台; pinyin: Dōngtái) er et byfylke i byprefekturet Yancheng i provinsen Jiangsu i Folkerepublikken Kina.
Befolkningen var på 1 175 791 innbyggere i 1999.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Innbrudd

Innbrudd er en språklig definisjon av det å skaffe seg uberettiget adgang til et sted (hus, bil, båt, jernbanevogn m.v) ved å beskadige en gjenstand som er egnet til beskyttelse mot inntrenging (mest praktisk å dirke opp en lås, knuse et vindu o.l.).

Norge

I Norge er dette brudd på Almindelig borgerlig Straffelov § 268 om uberettiget adgang. Innbrudd foreligger også der det er brukt falsk nøkkel eller rett nøkkel som er fravendt eieren. Dersom adgangen har skjedd gjennom en ulåst dør eller et åpent vindu er det derimot ikke innbrudd, men dette vil kunne rammes av andre mindre alvorlige straffebud, se som eksempel straffeloven § 395.
Singa nitidula

Utseende

Singa nitidula er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kizilsu

Kizilsu (forenklet kinesisk: 克孜勒苏; tradisjonell kinesisk: 克孜勒蘇; pinyin: Kèzīlèsū; Wade-Giles: Kò-tzū-lè-sū; uigurisk: قىزىلسۇ; uigur-latin: Qizilsu) er et autonomt prefektur for kirgisene og ligger sørvest i Xinjiang i Folkerepublikken Kina. 
Kizilsu har et areal på 69.112 km².
Prefekturet hadde 439 700 innbyggere i 2000, og 460 000 innbyggere i 2004.
Tulln an der Donau

Tulln an der Donau er en by i delstaten Niederösterreich i det nordøste Østerrike. Byen har 13 591 innbyggere (2001)

Historie

Tulln er en av Østerrikes eldste byer og stammer fra tiden før Romerriket. Navnet Tulln er sannsynligvis en navn som stammer fra Kelterne og byen vokste i betydning under romerne da de anla befestningen Comagena (Comagenis) i området. Mot slutten av det romerske styret skal den hellige Severinus av Noricum ha besøkt byen of reddet den fra barbarene.
Byen er første gang nevnt i dokumenter helt tilbake fra 859, og da benevnt Tullina. Den ble viktig som residensby for Huset Babenberg, men sank i betydning etter hvert som Wien økte. 6. september 1683 møttes den polske hæren her med de keiserlige østerrikske styrkene samt styrker fra Sachsen, Bayern, Baden, Franken og Schwaben i slaget ved Wien.
På 1900-tallet opplevde byen ny vekst og i 1986 forsøkte Tulln og ble administrasjonsby for Niederösterreich, men tapte dragkampen for Sankt Pölten.

Dagens Tulln

Tulln har en viktig sukkerfabrikk, Agrana Austria og er en sentral messeby. Videre er byen sete for en rekke statlige institusjoner, som brannvesen og sivil beredskap og den statlige flyskolen.
Politisk er byen dominert av Österreichische Volkspartei som har 22 mandater av bystyrets 37. Byen har nylig gjennomført en omfattende endring for trafikkavvikling. Byen har to store broer over Donau hvor jernbanelinjen Kaiser-Franz-Josephs-Bahn krysser Donau og fortsetter via Krems til Gmünd. Wien-avisen Der Standard blir produsert i Tulln.

Kultur i Tulln

I 1990 åpnet Egon-Schiele-Museum dedisert til maleren Egon Schiele.
Folkets plass (Shanghai)

Folkets park (forenklet kinesisk: 人民广场, tradisjonell kinesisk: 人民廣場, pinyin: Rénmín Guǎngchǎng) er en stor offentlig folkepark ovenfor gaten Nanjing lu i bydistriktet Huangpu i Shanghai i Folkerepublikken Kina. Der ligger blant annet Shanghais byregjerings hovedbygning.

Historie

Forut for 1949, da Folkerepublikken Kina ble opprettet, var det som nå er Folkets Park del av Shanghais hesteveddeløpsbane. Etter at pengespill og hestekappløp ble forbudt av den nye regjeringen, ble en stor del av anlegget omgjort til Folkets Park. Dens hovedtribune ble benyttet som podium og tribuner ved store parader og demonstrasjonstog.
I 1990-årene ble det foretatt store endringer. Byregjeringen, som inntil da hadde holdt hus ved The Bund, i den tidligere HSBC-bygningen, ble flyttet dit. Også Shanghais museum fikk nye lokaler her, etter å ha holdt til i en tidligere forretningsbygning. Senere tilkom også Shanghai Store Teater og Shanghais byplanleggingsutstillingshall.
Noen deler av det tidligere veddeløpsbaneanlegget er blitt beholdt. Klubbhusets bygning er blitt til Shanghais kunstmuseum.